CELEX: 32018R1968
Language: el
Date: 2018-12-12 00:00:00
Title: Εκτελεστικός κανονισμός (ΕΕ) 2018/1968 της Επιτροπής, της 12ης Δεκεμβρίου 2018, σχετικά με το άνοιγμα δασμολογικής ποσόστωσης, για το 2019, για τις εισαγωγές στην Ένωση ορισμένων εμπορευμάτων καταγωγής Νορβηγίας που προέρχονται από τη μεταποίηση γεωργικών προϊόντων που διέπονται από τον κανονισμό (ΕΕ) αριθ. 510/2014 του Ευρωπαϊκού Κοινοβουλίου και του Συμβουλίου

13.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 316/9
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2018/1968 ΤΗΣ ΕΠΙΤΡΟΠΗΣ
         της 12ης Δεκεμβρίου 2018
         σχετικά με το άνοιγμα δασμολογικής ποσόστωσης, για το 2019, για τις εισαγωγές στην Ένωση ορισμένων εμπορευμάτων καταγωγής Νορβηγίας που προέρχονται από τη μεταποίηση γεωργικών προϊόντων που διέπονται από τον κανονισμό (ΕΕ) αριθ. 510/2014 του Ευρωπαϊκού Κοινοβουλίου και του Συμβουλίου
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 510/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τον καθορισμό του καθεστώτος συναλλαγών που εφαρμόζεται σε ορισμένα εμπορεύματα που προέρχονται από τη μεταποίηση γεωργικών προϊόντων και την κατάργηση των κανονισμών (ΕΚ) αριθ. 1216/2009 και (ΕΚ) αριθ. 614/2009 του Συμβουλίου (1), και ιδίως το άρθρο 16 παράγραφος 1 στοιχείο α),
         Έχοντας υπόψη την απόφαση 2004/859/ΕΚ του Συμβουλίου, της 25ης Οκτωβρίου 2004, σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Νορβηγίας, όσον αφορά το πρωτόκολλο 2 της διμερούς συμφωνίας ελευθέρων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας (2), και ιδίως το άρθρο 3,
         Εκτιμώντας τα ακόλουθα:
         
                     (1)
                  
                  
                     Το πρωτόκολλο 2 της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας, της 14ης Μαΐου 1973 (3) («η διμερής συμφωνία ελεύθερων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας») και το πρωτόκολλο 3 της συμφωνίας για τον Ευρωπαϊκό Οικονομικό Χώρο («η συμφωνία για τον ΕΟΧ») (4) καθορίζουν το καθεστώς συναλλαγών ορισμένων γεωργικών προϊόντων και μεταποιημένων γεωργικών προϊόντων μεταξύ των συμβαλλόμενων μερών.
                  
               
                     (2)
                  
                  
                     Το πρωτόκολλο 3 της συμφωνίας για τον ΕΟΧ προβλέπει μηδενικό δασμό για νερά με προσθήκη ζάχαρης ή άλλων γλυκαντικών ή αρωματισμένα, που έχουν ταξινομηθεί στον κωδικό ΣΟ 2202 10 00, και για άλλα μη αλκοολούχα ποτά που δεν περιέχουν προϊόντα των κλάσεων 0401 ως 0404 ή λιπαρές ύλες που προέρχονται από προϊόντα των κλάσεων 0401 ως 0404, που έχουν ταξινομηθεί στους κωδικούς ΣΟ 2202 91 00 και 2202 99.
                  
               
                     (3)
                  
                  
                     Ο μηδενικός δασμός της Ένωσης για τα εν λόγω νερά και άλλα ποτά έχει ανασταλεί προσωρινά, για απεριόριστο χρονικό διάστημα, για τη Νορβηγία με τη συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Νορβηγίας σχετικά με το πρωτόκολλο 2 της διμερούς συμφωνίας ελεύθερων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας (5) («η συμφωνία υπό μορφή ανταλλαγής επιστολών»). Βάσει της συμφωνίας υπό μορφή ανταλλαγής επιστολών, οι εισαγωγές με δασμολογική ατέλεια εμπορευμάτων των κωδικών ΣΟ 2202 10 00, ex 2202 91 00 και ex 2202 99 που προέρχονται από τη Νορβηγία επιτρέπονται μόνο μέσα στα όρια της ποσόστωσης τελωνειακής ατέλειας. Για τις εισαγωγές που υπερβαίνουν την ποσόστωση καταβάλλεται δασμός.
                  
               
                     (4)
                  
                  
                     Ο εκτελεστικός κανονισμός (ΕΕ) 2017/2310 της Επιτροπής (6) άνοιξε δασμολογική ποσόστωση για το 2018 για τις εισαγωγές στην Ένωση εμπορευμάτων καταγωγής Νορβηγίας που υπάγονται στους κωδικούς ΣΟ 2202 10 00, ex 2202 91 00 και ex 2202 99.
                  
               
                     (5)
                  
                  
                     Βάσει της συμφωνίας υπό μορφή ανταλλαγής επιστολών, αν η προαναφερθείσα δασμολογική ποσόστωση εξαντληθεί έως τις 31 Οκτωβρίου 2018, αυξάνεται κατά 10 % η δασμολογική ποσόστωση που εφαρμόζεται από την 1η Ιανουαρίου του επόμενου έτους. Σύμφωνα με τα στοιχεία που συγκεντρώθηκαν από την τελωνειακή βάση δεδομένων «Quota 2» [διαχείριση των δασμολογικών ποσοστώσεων σύμφωνα με τον εκτελεστικό κανονισμό (ΕΕ) 2015/2447 της Επιτροπής (7)], η ετήσια ποσόστωση για το 2018 για ορισμένα νερά και ποτά που άνοιξε με τον εκτελεστικό κανονισμό (ΕΕ) 2017/2310 εξαντλήθηκε στις 17 Σεπτεμβρίου 2018.
                  
               
                     (6)
                  
                  
                     Συνεπώς, θα πρέπει να ανοιχτεί αυξημένη δασμολογική ποσόστωση για τα εν λόγω νερά και ποτά από την 1η Ιανουαρίου έως τις 31 Δεκεμβρίου 2019. Η ετήσια ποσόστωση που ανοίχτηκε για το έτος 2018 με τον εκτελεστικό κανονισμό (ΕΕ) 2017/2310 είχε όγκο 19,033 εκατομμύρια λίτρα. Ως εκ τούτου, η ποσόστωση για το 2019 θα πρέπει να ανοίξει για 10 % μεγαλύτερο όγκο που αντιστοιχεί σε 20,936 εκατομμύρια λίτρα.
                  
               
                     (7)
                  
                  
                     Η διαχείριση της δασμολογικής ποσόστωσης που ανοίγει με τον παρόντα κανονισμό θα πρέπει να γίνεται σύμφωνα με τους σχετικούς κανόνες που ορίζονται στον εκτελεστικό κανονισμό (ΕΕ) 2015/2447.
                  
               
                     (8)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής οριζόντιων θεμάτων σχετικών με το εμπόριο μεταποιημένων γεωργικών προϊόντων μη υπαγομένων στο παράρτημα I,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            
               1.   Από την 1η Ιανουαρίου έως τις 31 Δεκεμβρίου 2019 ανοίγεται η ποσόστωση δασμολογικής ατέλειας που ορίζεται στο παράρτημα για τα εμπορεύματα καταγωγής Νορβηγίας τα οποία απαριθμούνται στο εν λόγω παράρτημα, υπό τους όρους που καθορίζονται σε αυτό.
            
            
               2.   Οι κανόνες καταγωγής που ορίζονται στο πρωτόκολλο 3 της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας, της 14ης Μαΐου 1973, εφαρμόζονται στα εμπορεύματα που απαριθμούνται στο παράρτημα του παρόντος κανονισμού.
            
            
               3.   Για ποσότητες που εισάγονται άνω του όγκου της ποσόστωσης που ορίζεται στο παράρτημα, εφαρμόζεται προτιμησιακός δασμός 0,047 EUR/λίτρο.
            
         
         
            Άρθρο 2
            Η Επιτροπή διαχειρίζεται την ποσόστωση δασμολογικής ατέλειας που αναφέρεται στο άρθρο 1 παράγραφος 1 σύμφωνα με τα άρθρα 49 έως 54 του εκτελεστικού κανονισμού (ΕΕ) 2015/2447.
         
         
            Άρθρο 3
            Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2019.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 12 Δεκεμβρίου 2018.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 150 της 20.5.2014, σ. 1.
         
            (2)  ΕΕ L 370 της 17.12.2004, σ. 70.
         
            (3)  ΕΕ L 171 της 27.6.1973, σ. 2.
         
            (4)  ΕΕ L 1 της 3.1.1994, σ. 3.
         
            (5)  ΕΕ L 370 της 17.12.2004, σ. 72.
         
            (6)  Εκτελεστικός κανονισμός (ΕΕ) 2017/2310 της Επιτροπής, της 13ης Δεκεμβρίου 2017, σχετικά με το άνοιγμα δασμολογικής ποσόστωσης, για το 2018, για τις εισαγωγές στην Ευρωπαϊκή Ένωση ορισμένων εμπορευμάτων καταγωγής Νορβηγίας τα οποία προκύπτουν από τη μεταποίηση γεωργικών προϊόντων που διέπονται από τον κανονισμό (ΕΕ) αριθ. 510/2014 του Ευρωπαϊκού Κοινοβουλίου και του Συμβουλίου (ΕΕ L 331 της 14.12.2017, σ. 36).
         
            (7)  Εκτελεστικός κανονισμός (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα (ΕΕ L 343 της 29.12.2015, σ. 558).
      
      
         
            ΠΑΡΑΡΤΗΜΑ
            
               Ποσόστωση δασμολογικής ατέλειας για το 2019 που εφαρμόζεται στις εισαγωγές στην Ένωση ορισμένων εμπορευμάτων καταγωγής Νορβηγίας
            
            
                        Αύξων αριθ.
                     
                     
                        Κωδικός ΣΟ
                     
                     
                        Κωδικός TARIC
                     
                     
                        Περιγραφή των εμπορευμάτων
                     
                     
                        Όγκος ποσόστωσης
                     
                  
                        09.0709
                     
                     
                        2202 10 00 
                     
                     
                         
                     
                     
                        
                                    –
                                 
                                 
                                    Νερά, στα οποία περιλαμβάνονται και τα μεταλλικά και τα αεριούχα νερά, με προσθήκη ζάχαρης ή άλλων γλυκαντικών ή αρωματισμένα
                                 
                              
                     
                        20,936 εκατ. λίτρα
                     
                  
                        ex 2202 91 00 
                     
                     
                        10 
                     
                     
                        
                                    –
                                 
                                 
                                    Μη αλκοολούχος μπίρα με ζάχαρη
                                 
                              
                  
                        ex 2202 99 11 
                     
                     
                        11 
                        19 
                     
                     
                        
                                    –
                                 
                                 
                                    Ποτά με βάση τη σόγια, με περιεκτικότητα κατά βάρος σε πρωτεΐνες ίση ή ανώτερη του 2,8 % που περιέχουν ζάχαρη (σακχαρόζη ή ιμβερτοσάκχαρο)
                                 
                              
                  
                        ex 2202 99 15 
                     
                     
                        11 
                        19 
                     
                     
                        
                                    –
                                 
                                 
                                    Ποτά με βάση τη σόγια, με περιεκτικότητα κατά βάρος σε πρωτεΐνες κατώτερη του 2,8 %· ποτά με βάση καρπούς με κέλυφος του κεφαλαίου 8, δημητριακά του κεφαλαίου 10 ή σπόρους του κεφαλαίου 12 που περιέχουν ζάχαρη (σακχαρόζη ή ιμβερτοσάκχαρο)
                                 
                              
                  
                        ex 2202 99 19 
                     
                     
                        11 
                        19 
                     
                     
                        
                                    –
                                 
                                 
                                    Άλλα μη αλκοολούχα ποτά που περιέχουν ζάχαρη (σακχαρόζη ή ιμβερτοσάκχαρο)